Billigt Spaophold i Jylland
332 af vores billigste pakker
Tag et skønt spaophold i Jylland og få en tiltrængt og velfortjent omgang ro og afslapning på et af de mange hoteller i regionen. Risskov Bilferie har et godt udvalg af wellnesshoteller i Jylland, og hvadenten I ønsker at kombinere wellness med storbylivet, naturen eller havet, finder I helt sikkert det helt rigtige ophold for Jer lige her på siden. Det gode samarbejde mellem Risskov Bilferie og det enkelte hotel betyder, at I får et skønt ophold til en god pris og med masser af goder. F.eks. er maden ofte inkluderet i opholdet, så I skal planlægge meget mindre og blot gøre det, som I har allermest brug for – nemlig at slappe af og bare nyde livet.
Området omkring Limfjorden udgør et suverænt udgangspunkt for et spaophold, med masser af afslapning og adspredelse med smuk natur, adskillige golfbaner og rekreative områder og ikke mindst de mange charmerende byer som ligger hele vejen rundt langs Limfjordens bredder. Find en god deal på et spaophold på et af de lækre wellnesshoteller i området og nyd nogle skønne dage med sauna og massage. Når energien er ladet op kan I tage på udflugt og f.eks. besøge Limfjordsmuseet, køre Snapseruten omkring Limfjorden eller tage på shopping og sightseeing i en af de hyggelige byer, som f.eks. Løgstør.
I Nordjylland finder I også et utal af skønne omgivelser og gode muligheder, som vil danne ideelle rammer for en wellnessferie. Bo f.eks. i nærheden af Aalborg og kombiner Jeres spaophold med en storbyferie. Fra et wellnesshotel i nærheden af Aalborg, vil I udover shopping og storbyliv, også have kort afstand til spændende seværdigheder som f.eks. Voergaard Slot, som i November 2018 blev kåret som Danmarks smukkeste herregård.
Endnu længere nordpå er der også nydelse og afslapning på menuen med byer som Skagen, Hirtshals og Frederikshavn, og de fantastiske omgivelser på toppen af Danmark. Tag f.eks. et spaophold for 2 i Nordjylland og nyd masser af dejlig wellness, kombineret med havnestemning og fantastiske naturoplevelser, såsom Råbjerg Mile.
Eller find et billigt wellnesshotel nær Aarhus og det øvrige Djursland, og nyd det skønne ferieliv med spa og wellness ved Kattegat. Herfra kan I kombinere afslapningsferien med besøg i den charmerende brostensbeklædte by, Ebeltoft, tage en tur i Skandinavisk Dyrepark eller opleve Kattegatcentret.
Også omkring Lillebælt og Vejle Fjord finder I wellnesshoteller, og med de korte afstande mellem byer som Munkebjerg, Vejle, Middelfart, Kolding, Fredericia, Horsens, Herning og Billund, har I her et fremragende udgangspunkt for at kombinere afslapningsferien med spændende oplevelser. Med et spaophold nær Vejle Fjord kan I f.eks. besøge byens splinternye vartegn; Fjordenhus, som er en helt unik bygning, skabt af den verdensberømte dansk-islandske kunstner Olafur Eliasson.
Langs vesterhavskysten ligger byer som Ringkøbing, Lemvig, Esbjerg, Ribe og Tønder som perler på en snor, og tilbyder hver især pragtfulde udgangspunkter for spaophold i Vestjylland. Her kan I virkelig blive blæst igennem og opleve havets kræfter og Vadehavets smukke landskaber. Lad Jer varme op i en dejlig sauna på et af områdets wellnesshoteller, og tag på opdagelse langs med Vesterhavet. Er I afsted i foråret eller efteråret kan I endda være heldige at opleve det fantastiske Sort Sol-fænomen, hvor utallige stære samles i marsken.